CELEX: E2009P0001
Language: fi
Date: 2009-02-03 00:00:00
Title: EFTAn valvontaviranomaisen 3 päivänä helmikuuta 2009 Liechtensteinin ruhtinaskuntaa vastaan nostama kanne (Asia E-1/09)

19.2.2009   
            
            
               FI
            
            
               Euroopan unionin virallinen lehti
            
            
               C 41/31
            
         EFTAn valvontaviranomaisen 3 päivänä helmikuuta 2009 Liechtensteinin ruhtinaskuntaa vastaan nostama kanne
   (Asia E-1/09)
   (2009/C 41/09)
   EFTAn valvontaviranomainen, rue Belliard 35, B-1040 Bryssel, asiamiehinään Bjørnar Alterskjær ja Florence Simonetti, on nostanut 3. helmikuuta 2009 EFTAn tuomioistuimessa kanteen Liechtensteinin ruhtinaskuntaa vastaan.
   EFTAn valvontaviranomainen on pyytänyt EFTAn tuomioistuinta:
   
               1.
            
            
               
                  toteamaan, että Liechtensteinin ruhtinaskunta on laiminlyönyt ETA-sopimuksen ja erityisesti sen 28 ja 31 artiklan mukaiset velvoitteensa vaatimalla, että Liechtensteiniin sijoittautuneiden pankkien hallituksen ja johdon jäsenet pystyvät asuinpaikkansa perusteella hoitamaan tehtävänsä ja velvollisuutensa tosiasiallisesti ja moitteettomasti;
               
            
         
               2.
            
            
               
                  toteamaan, että Liechtensteinin ruhtinaskunta on laiminlyönyt ETA-sopimuksen ja erityisesti sen 31 artiklan mukaiset velvoitteensa vaatimalla lakimiehiltä, patenttilakimiehiltä, tilintarkastajilta ja toimitsijamiehiltä asuinpaikkaa, josta käsin he pystyvät hoitamaan tehtävänsä tehokkaasti ja säännöllisesti;
               
            
         
               3.
            
            
               
                  määräämään Liechtensteinin ruhtinaskunnan maksamaan oikeuskäsittelystä aiheutuvat kustannukset.
               
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Asia koskee Liechtensteinin lainsäädännön mukaisia asuinpaikkavaatimuksia, joita sovelletaan Liechtensteiniin sijoittautuneiden pankkien hallituksen ja johdon jäseniin, lakimiehiin, patenttilakimiehiin, tilintarkastajiin ja toimitsijamiehiin.
            
         
               —
            
            
               ETA-sopimuksen 28 artiklassa varmistetaan ETA:n kansalaisten liikkumisvapaus ja poistetaan kansallisuuteen perustuva syrjintä ETA-alueella muun muassa työllisyyden alalla.
            
         
               —
            
            
               ETA-sopimuksen 31 artiklan mukaan ETA:n kansalaisia, jotka haluavat käyttää sijoittautumisvapautta koskevaa oikeuttaan, on kohdeltava tasavertaisesti kyseisen sijoittautumismaan kansalaisten kanssa.